b'\n_START_ARTICLE_\nArticuli\n_START_PARAGRAPH_\nArticuli je knjiga o temeljih protestantske veroizpovedi, ki jo je leta 1562 izdal Primo\xc5\xbe Trubar. Je priredba Augsbur\xc5\xa1ke veroizpovedi, dopolnjene z Apologijo Augsbur\xc5\xa1ke veroizpovedi ter Sa\xc5\xa1ko in W\xc3\xbcrttember\xc5\xa1ko veroizpovedjo. Prva je bila leta 1530 predlo\xc5\xbeena rimskemu cesarju Karlu V. in drugi dve leta 1552 predlo\xc5\xbeeni koncilu v Tridentu. Razloge za nastanek Articulov Primo\xc5\xbe Trubar navaja v uvodnem delu. Zapisal je, da je treba ljudem pravilno in razumljivo podajati bo\xc5\xbejo besedo in evangelije, pridigati o postavi in zapovedih ter pravilno deliti zakramente.'